### Resume

Vejle Kommune vedtog i december 2020 Spildevandsplan 2020-2028. [adresse] er i gang med at implementere Spildevandsplanens separatkloakeringsprojekter. I forbindelse med planens vedtagelse var det ikke muligt at fastlægge de nye kloakledningers placering på et tilstrækkeligt detaljeret niveau i en række områder: [adresse], [adresse] og [adresse], samt i forbindelse med 'Projekt Bedre Badevand'. Nærværende tillæg til Spildevandsplanen fastlægger kloakledninger i offentligt areal og på private ejendomme. Dette med henblik på at vise, hvilke ejendomme, som forventes at skulle afgive areal eller få pålagt servitut ved gennemførelse af projekterne. Tillægget omfatter desuden et nyt lokalplanområde i Egtved.

### Sagsfremstilling

I december 2020 vedtog Byrådet kommunens gældende Spildevandsplan. Der er behov for at få opdateret oplysninger om spildevandsledninger i takt med, at nye områder i kommunen skal separatkloakeres.

Tillægget omhandler placering af spildevandsledninger i offentlig og private areal i 4 områder, herunder ledninger til 'Projekt Bedre Badevand'. Som hovedregel skal kloakledninger holdes i offentlige områder, særligt offentlig vej. Dette princip kan dog fraviges, hvis der af tekniske eller planmæssige årsager er grundlag herfor. Placering af spildevandsanlæg på privat areal skal fortrinsvist ske ved indgåelse af en frivillig aftale med de berørte grundejere. Hvis det ikke er muligt, kan kommunen som sidste udvej foretage ekspropriation til anlægget. Såfremt det bliver nødvendigt at foretage ekspropriation, vil sagen blive forelagt til politisk behandling.

Begrundelsen for at placere dele af kloakledninger uden for offentlige arealer er følgende:

* at ejendommes tilslutning i dag allerede sker til eksisterende ledninger, som forløber over anden mands grund eller
* at de topografiske forhold nødvendiggør ledningens forløb eller
* at ledningen skal placeres på denne måde for at kunne tilsluttes til det eksisterende kloaksystem

De 4 områder

Tillægget omhandler 4 områder i [adresse]. Det er Mølholm, [adresse] og [adresse], samt kloakledninger ved Vejle renseanlæg og transformerstationen ved [adresse]. Det sidste relatere til projekt 'Bedre badevand'. De enkelte ledninger er angivet på kort i udkast til tillæg, som er vedlagt som bilag.

Det skal bemærkes, at tillægget ved [adresse] omhandler kloakledninger, som allerede er fastlagt i den vedtagne spildevandsplan. I følge [adresse] har detailprojektering dog vist, at denne ledningsdisponering ikke er gennemførlig på alle punkter. Der er dog tale om relativt få og begrænsede ændringer i forhold til det allerede vedtagne ledningstracé.

Et nyt opland til spildevandsplanen

Der er en ny lokalplan, som ikke er optaget i Spildevandsplanen. Det er lokalplan 1348 for et boligområde i Egtved. I forbindelse med optagelsen af det nye lokalplanområde foretages en tilsvarende fastlæggelse af spildevandsselskabets kloakledninger, som for de øvrige områder.

Miljøvurdering

Kommunen vurderer, at tillæg nr. 2 til [adresse] spildevandsplan ikke er omfattet af kravet om miljøvurdering. Screeningen af tillægget til spildevandsplanen har vist, at der ikke er sandsynlighed for væsentlige miljøpåvirkninger. Tillægget udgør en mindre ændring af den eksisterende spildevandsplan.

Miljøscreening af tillæg nr. 2 til spildevandsplanen sendes i offentlig høring sammen med selve tillægget til spildevandsplanen. Spildevandsplan 2020-2028 er en digital plan, og tillægget til spildevandsplanen vil kunne ses under fanen tillæg.

Forslag til tillæg 2 til Spildevandsplanen og Miljøvurderingsscreningen er ved vedlagt som bilag.

Tillægget omhandlende nye spildevandsledninger og nyt boligområde sendes i 8 ugers offentlig høring. Indkomne bemærkninger vil indgå i den endelig behandling af sagen i udvalg og byråd. De berørte ejendomsejere høres via brev i e-boks.

### Klima og resiliensvurdering

Tillægget medvirker til at danne grundlaget for gennemførelsen af spildevandsplanen, som medfører forbedringer af kloaksystemet og en reduktion af overløb til [adresse]/[adresse].

### Sagens videre forløb

Sagen behandles af Økonomiudvalget og Byrådet.

### Historik

Teknik- og Miljødirektøren indstiller, 16. august 2022, pkt. 179:

at tillægget sendes i offentlig høring i 8 uger.

Beslutning fra Teknisk Udvalg, 16. august 2022, pkt. 179:

Anbefalet.

Beslutning fra Økonomiudvalget, 22. august 2022, pkt. 162:

Anbefales.

### Beslutning

Godkendt.